CELEX: 62014TN0191
Language: ro
Date: 2014-03-21 00:00:00
Title: Cauza T-191/14: Acțiune introdusă la 21 martie 2014 – Lubrizol France/Consiliul

19.5.2014   
            
            
               RO
            
            
               Jurnalul Oficial al Uniunii Europene
            
            
               C 151/31
            
         Acțiune introdusă la 21 martie 2014 – Lubrizol France/Consiliul
   (Cauza T-191/14)
   2014/C 151/40
   Limba de procedură: engleza
   
      Părțile
   
   
      Reclamantă: Lubrizol France SAS (Rouen, Franţa) (reprezentanţi: R. MacLean, Solicitor, şi B. Hartnett, Barrister)
   
      Pârât: Consiliul Uniunii Europene
   
      Concluziile
   
   Reclamanta solicită Tribunalului:
   
               —
            
            
               declararea admisibilității acțiunii;
            
         
               —
            
            
               anularea articolelor 1 și 4 din Regulamentul (UE) nr. 1387/2013 (1) al Consiliului din 17 decembrie 2013 de suspendare a taxelor vamale autonome prevăzute în Tariful vamal comun pentru anumite produse agricole și industriale și de abrogare a Regulamentului (UE) nr. 1344/2011, în măsura în care acesta a lipsit reclamanta de dreptul său de a beneficia de trei suspendări de taxe vamale în conformitate cu fostele coduri TARIC 2918.2900.80, 3811.2900.10 şi 3811.9000.30, pentru motivul că regulamentul în cauză conține erori vădite de drept și de fapt și că a fost de asemenea adoptat cu încălcarea normelor și a garanţiilor fundamentale de procedură;
            
         
               —
            
            
               obligarea pârâtului și a oricăror intervenienți la plata cheltuielilor de judecată efectuate de reclamantă cu ocazia prezentei proceduri.
            
         
      Motivele și principalele argumente
   
   În susținerea acțiunii, reclamanta invocă două motive.
   
               1.
            
            
               Primul motiv, întemeiat pe faptul că pârâtul a săvârșit erori vădite de drept și de fapt atunci când a stabilit că erau îndeplinite condițiile de anulare a celor trei suspendări de taxe vamale autonome prin faptul că nu a aplicat în mod corect testul privind stabilirea existenței unor cantități suficiente de produse similare sau substituibile fabricate în Uniunea Europeană, şi nici criteriul privind produsele identice, similare sau de substituție.
            
         
               2.
            
            
               Al doilea motiv, întemeiat pe faptul că pârâtul a încălcat normele și garanţiile fundamentale de procedură instituite pentru a garanta că normele de procedură, care prevăd ca societățile care se opun să răspundă în termenul stabilit și, de asemenea, să se evite furnizarea de informații înșelătoare și inexacte în obiecţiile la continuarea suspendării taxelor vamale autonome, sunt puse în aplicare în mod corect.
            
         
      (1)  Regulamentul nr. 1387/2013 al Consiliului din 17 decembrie 2013 de suspendare a taxelor vamale autonome prevăzute în Tariful vamal comun pentru anumite produse agricole și industriale și de abrogare a Regulamentului (UE) nr. 1344/2011 (JO L 354, p. 201).